“อันวาร์” เลื่อนเปิดตัว “พปชร.” หลังไม่สบายหวั่นติด “โควิด”
“อันวาร์” เลื่อนเปิดตัวร่วมงานพรรคพลังประชารัฐ ขอเฝ้าดูอาการ ติด “โควิด” หรือไม่ ขณะที่ “นิพิฏฐ์ อินทรสมบัติ” ยืนยันกำหนดการเดิมเตรียมแถลงร่วมงานการเมืองพรรคพลังประชารัฐบ่ายนี้
“อันวาร์ สาและ” เลื่อนเปิดตัว “พปชร” หลังไม่สบายหวั่นติด “โควิด” – “นิพิฏฐ์” เตรียมแถลงร่วม พปชร.บ่ายนี้
13 ธ.ค. 2565

ผู้สื่อข่าวรายงาน  จากกรณีวันนี้ (13 ธ.ค.) พรรคพลังประชารัฐ มีกำหนดการจะเปิดตัวนายนิพิฏฐ์ อินทรสมบัติ รองหัวหน้าพรรค และเป็นประธานภาคใต้ พรรคสร้างอนาคตไทย และนายอันวาร์ สาและ ส.ส.ปัตตานี พรรคประชาธิปัตย์ในเวลา 15.00 น. นั้น
ล่าสุด นายอันวาร์ เปิดเผยว่า วันนี้จะยังไม่ได้เดินทางไปร่วมเปิดตัวด้วย เพราะรู้สึกไม่สบาย เจ็บคอและคั่นเนื้อคั่นตัว เกรงว่าจะติดโควิดหรือไม่ จึงขอดูอาการจากนี้ไปอีก 2-3 วัน ซึ่งได้แจ้งให้พล.อ.ประวิตร วงษ์สุวรรณ รองนายกรัฐมนตรี ในฐานะหัวหน้าพรรค ทราบแล้ว ทำให้วันนี้เป็นการเปิดตัวนายนิพิฎฐ์คนเดียวก่อน
อย่างไรก็ตาม หลังจากนี้หากไม่ได้เจ็บป่วยอะไร ตนตั้งใจจะเดินทางไปยื่นหนังสือลาออกจากพรรคประชาธิปัตย์ด้วยตัวเอง เพื่อจะได้ไปลาผู้ใหญ่ที่เคารพรักด้วย